Source: https://www.tooelu.ee/et/tootajale/Toosuhted/too--ja-puhkeaeg/reeglid-tookorraldusele/kysimused-ja-vastused
Timestamp: 2019-08-18 11:03:55+00:00
Document Index: 4978832

Matched Legal Cases: ['§ 69', '§ 63', '§ 64', '§ 5', '§ 30', '§ 31', '§ 9']

Avaleht / Töötajale / Töösuhted / Töö- ja puhkeaeg / Reeglid töökorraldusele
Minu laps läheb esimesse klassi, aga tööandja ei anna mulle vaba päeva. Mis õigused mul on?
Millised on aga võimalused saada esimesel koolipäeval vaba päev? 1) Planeerida juba puhkuste ajakava koostamisel osa oma põhipuhkusest koolimineku ajale. 7-aastase lapse vanem saab nõuda põhipuhkust talle sobival ajal (TLS § 69 lg 7 p 3); 2) Kasutada seaduses ettenähtud tasustatud lapsepuhkust - kolm tööpäeva, kui vanemal on üks või kaks alla 14-aastast last ja kuus tööpäeva, kui vanemal on vähemalt kolm alla 14-aastast last või vähemalt üks alla kolmeaastane laps. Lapsepuhkuse eest tasutakse Vabariigi Valitsuse kehtestatud töötasu alammäära alusel (TLS § 63 lg 1); 3) Kasutada tasustamata lapsepuhkust, mida on töötajal õigus nõuda, kui kasvatatakse kuni 14-aastast last või kuni 18-aastast puudega last. Tasustamata lapsepuhkust on õigus saada igal kalendriaastal kuni 10 tööpäeva (TLS § 64 ); 4) Tööandja on kehtestanud ettevõttes korra ja annab vanematele esimesel koolipäeval vaba päeva (kas ainult esimese klassi lapsevanematele või ka näiteks 2. ja 3. klassi minevate laste vanematele).
Kas tööriiete vahetamisele kuluva aja peab tööandja arvestama tööajaks?
Töölepingu seadus ega töötervishoiu ja tööohutuse seadus ei sätesta kas tööriiete vahetamisele kuluv aeg tuleb arvestada tööaja hulka. Üldjuhul riiete vahetamise ja pesemise aega tööaja sisse ei arvestata, kuid töökorralduse reeglites võidakse ette näha teistsugust korda.
Töölepingu seaduse kohaselt on tööaeg aeg, mille kestel töötaja allub tööandja juhtimisele ning täidab töölepingus kokkulepitud tööülesandeid. Ettevõttes kehtivast töökorraldusest peab tööandja teavitama töötajat töölepingu sõlmimisel (TLS § 5 lg 1 p 11). Seadus peab töökorralduse all silmas eelkõige tööpäeva alguse- ja lõpuaega, tööpäevasiseseid puhkepause, kaitseriietuse ja vahendite kasutamise kohustust, tööandja korralduste andmise korda, töötaja aruandmise korda jms.
Kui tihti ja kui kaua võib tööline tööajal suitsetada?
Tubakatoodete tarbimise piirangud ja keelud on sätestatud tubakaseaduse (edaspidi TubS) §-des 29 ja 30. TubS § 30 lg 1 sätestab, et TubS §-s 29 nimetamata juhtudel otsustab ruumis või piiratud maa-alal suitsetamise lubamise vastavalt ruumi või piiratud maa-ala valdaja enda äranägemisel, arvestades käesoleva paragrahvi lõikeid 3 ja 4 ning käesoleva seaduse § 31.
Tööaja korralduse aluseks on ettevõttes üldjuhul tööandja kehtestatud reeglid töökorraldusele, milles määratakse kindlaks muuhulgas tööaja algus, lõpp ja tööpäevasisesed vaheajad. Tööpäeva kestel peab tööandja andma töötajale lõunavaheaja kestusega 30 min kuni 1 tund, mida ei arvata tööaja hulka ja mida töötaja võib kasutada oma äranägemisel. Lisaks sellele on teatud töötingimuste korral tööandjal kohustus anda veel täiendavaid tööaja hulka arvatavaid vaheaegasid. Nimelt Töötervishoiu ja tööohutuse seaduse (edaspidi TTOS) § 9 lõike 31 alusel peab tööandja võimaldama töötajale suure füüsilise või vaimse töökoormuse, pikaajalises sundasendis töötamise või monotoonse töö puhul tööpäeva või töövahetuse jooksul tööaja hulka arvatavad vaheajad. Seda, millal vastavad pausid antakse, reguleerib ja hindab tööandja ning pauside kasutamise kord tul eb töötajatele teatavaks teha . Kui tööandja peab vajalikuks kehtestada erireeglid töökohas suitsetamisele, siis võiks need olla sätestatud töökorralduse reeglites, mis on töötajale täitmiseks kohustuslikud.
Olen kuulnud tasulistest tervisepäevadest. Kas mingi seaduse järgi on töötajale ette nähtud tervisepäevad? Mitu tervisepäeva aastas võib üldse võtta?